Dijaška organizacija Slovenije, Dunajska 51, 1000 Ljubljana,

na podlagi 34. člena Statua Dijaške organizacije Slovenije razpisuje

**RAZPIS**

**za volitve za organe DOS za šolsko leto 2019/2020**

**1. Pogoji, ki jih morajo izpolnjevati kandidati oz. kandidatke:**

* kandidat/-ka mora imeti ob izvolitvi ali imenovanju status dijaka v skladu z veljavno zakonodajo v RS, ki se dokaže z veljavnim potrdilom o šolanju za tekoče šolsko leto,
* kandidat/-ka ne sme biti član/-ica izvršilnih organov političnih strank ali njihovih podmladkov,
* kandidat/-ka mora poznati dijaško problematiko in delovanje DOS,
* kandidat/-ka mora biti pripravljen/-a na resno in odgovorno delo,
* priporočene so izkušnje na področju dela z dijaki.

**2. Potek oddaje kandidature:**

Kandidat oz. kandidatka izpolni razpisni obrazec in ostale zahtevane podatke ter si priskrbi potrdilo o vpisu za šolsko leto 2019/2020. Izpolnjeno razpisno dokumentacijo nato **priporočeno** pošlje na Dijaško organizacijo Slovenije (Dijaška organizacija Slovenije, Dunajska 51, 1000 Ljubljana), s pripisom **»NE ODPIRAJ – RAZPIS ZA VOLITVE DOS«,** najkasneje do **18. oktobra 2019** (velja oddajna teorija). Izpolnjeno dokumentacijo mora, prav tako do 18. oktobra 2019 do 23:59 ure, poslati v elektronski obliki na naslov **volitve@dijaska.org**, sicer se kandidatura ne smatra kot popolna (glej spodaj).

**3. Popolna kandidatura zajema:**

* v celoti **izpolnjeno razpisno dokumentacijo**, ki je napisana v predvidenih okvirjih obsega kandidature (obrazec mora biti, z izjemo podpisa, izpolnjen elektronsko, ne lastnoročno),
* priloženo **potrdilo o vpisu** za tekoče šolsko leto,
* izvod kandidature v **fizični** **obliki** ter **elektronski** **obliki**.

**4. Postopek odpiranja kandidatur:**

Razpisna komisija bo, v roku najmanj 4 dni pred volitvami, pregledala kandidature in kandidate o popolnosti, oziroma nepopolnosti, kandidature obvestila preko elektronske pošte in mobilnega telefona. Kandidati ne bodo imeli možnosti dopolnitve kandidature.

**5. Postopek predstavitve kandidature:**

Na seji Parlamenta DOS, ki bo potekala 23. oktobra 2019 v Veliki sejni dvorani Mestne občine Ljubljana, bodo imeli vsi kandidati možnost predstavitve kandidatur in sicer v danih časovnih okvirjih:

* **Kandidati za predsednika DOS** bodo imeli možnost predstavitve kandidature na I. redni seji Parlamenta DOS, in sicer v obsegu **5 minut**.
* **Kandidati za člana Predsedstva DOS** bodo imeli možnost predstavitve kandidature na I. redni seji Parlamenta DOS, in sicer v obsegu **3 minut**.
* **Kandidati za Svet DOS** bodo imeli možnost predstavitve kandidature na I. redni seji Parlamenta DOS, in sicer v obsegu **1 minute**.

*Več informacij o poteku izpolnjevanja kandidatur ter izvedbe volitev lahko najdete* ***na*** [***www.dijaska.org***](http://www.dijaska.org) *ali preko* ***info@dijaska.org.***

*Celotno kandidaturo lahko najdete na spletni strani Dijaške organizacije Slovenije (****www.dijaska.org****).*